BG Официален вестник на Европейския съюз C 273/2

Обобщена информация, която държавите-членки съобщават относно държавна помощ, предоставена в съответствие с Регламент (ЕО) № 736/2008 на Комисията относно прилагането на членове 87 и 88 от Договора по отношение на държавната помощ за малки и средни предприятия, които произвеждат, преработват и търгуват с рибни продукти

(текст от значение за ЕИП)

2010/C 273/02

Помощ №: XF 12/10

Държава-членка: Обединеното кралство

Регион/орган, който предоставя помощта: Shetland Islands Council

Наименование на схемата за помощ/име на дружеството получател на помощ ad-hoc: Shetland Seafood Quality Control Grant

Правно основание: Local Government in Scotland Act 2003, Section 20

Планирани годишни разходи по схемата: 250 000 GBP годишно

Максимален интензитет на помощта: Помощта за услуги по инспектиране на сьомга (Salmon Inspection Services) и по схемата за подобрение на качеството на бяла риба (Whitefish Improvement Scheme) ще възлиза на до 80 % съобразно допустимия интензитет на помощта по член 17.

За аналитични услуги и услуги за морските ферми (Analytic and Marine Farm Services) с цел усъвършенстване на професионалните умения или разработване на нови методи и средства за обучение ще бъде изплащана помощ в размер на до 100 % поради характера на SSQC (Shetland Seafood Quality Control) — дружество с ограничена отговорност, като всички печалби се реинвестират в полза на сектора и не се изплащат дивиденти.

От схемата могат да се възползват малки или средни предприятия, съобразяващи се с общата политика в областта на рибарството.

Дата на влизане в сила:

Срок на схемата или на предоставената индивидуална помощ: По схемата може да бъде предоставена помощ до 31 декември 2013 г.

Цел на помощта: Отпускане на безвъзмездни средства за партньорство между Shetland Islands Council и Shetland Seafood Quality Control с цел осъществяване на услуги по инспектиране на сьомга, на схема за подобрение на качеството на бяла риба, на аналитични услуги и услуги за морските ферми. Да се подкрепи индустрията за морски дарове в Шетландските острови чрез предоставяне на услуги за наблюдение на качеството и безопасността както на уловените, така и на отгледаните морски дарове, както и на средата, в която те са уловени, отгледани или преработени. Да се даде възможност на Shetland Islands Council да подпомага всички свързани с морските дарове дейности на Шетландските острови, със силни връзки с други подобни центрове в цялото Обединено кралство и в Северноатлантическия регион, и да действа като катализатор за най-добра практика и предприемачество в общността и извън нея.

Посочете кой/кои от членове 8 до 24 се прилага/т: Член 17

Засягана дейност: Да се позволи на Shetland Islands Council да подкрепя сектора на уловените и отгледаните морски храни чрез оказване на помощ за мерки в общ интерес, целящи:

да допринасят устойчиво за по-доброто управление или съхранение на ресурсите,

да подобряват качеството и безопасността на храните,

да насърчават партньорството между учените и операторите в сектор рибарство,

да допринасят за прозрачността на пазарите на продукти от риболов и аквакултура, включително и за възможността за проследяване,

работа в мрежа и обмен на опит и най-добри практики между организациите, застъпващи се за еднакви възможности за мъжете и жените, и останалите участници в сектора, както и

усъвършенстване на професионалните умения или разработване на нови методи и средства за обучение.

Име и адрес на органа, предоставящ помощта:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Интернет адрес, на който може да се намери пълният текст за схемата: http://www.sdt.shetland.org/

Обосновка: SSQC, с подкрепата на Shetland Island Council, подаде преди това заявление за финансиране от Европейския фонд за рибарство (ЕФР), за да разшири своите услуги, но разглеждането му беше отложено поради твърде големия брой заявления до ЕФР. С цел SSQC да може да предоставя исканата помощ в желания от сектора срок, Shetland Island Council реши да получи разрешение за предоставяне на изключение в съответствие с правилата за държавна помощ, за да се гарантира предоставянето на адекватна помощ в исканите срокове на МСП, осъществяващи дейност в този сектор.

Помощ №: XF 13/10

Държава-членка: Обединеното кралство

Регион/Орган, който предоставя помощта: Comhairle nan Eilean Siar (Western Isles Council)

Наименование на схемата за помощ или име на дружеството получател на индивидуална помощ: Outer Hebrides Fisheries Support Scheme

Правно основание: Local Government (Scotland) Act 1973 as amended and Local Government in Scotland Act 2003

Планирани годишни разходи по схемата: Планираните годишни разходи по схемата възлизат на 25 000 GBP. Те представляват планирания еквивалент на брутна безвъзмездна помощ по заявления до Outer Hebrides Fisheries Support Scheme (OHFSS — схема за подпомагане на рибарството).

Максимален интензитет на помощта: Интензитетът на помощта няма да надвишава размера на помощта, посочен в член 27, параграф 3 от Регламент (ЕО) № 1198/2006 на Съвета, т.е. няма да бъде повече от 15 % от разходите за придобиване на собственост или да надвишава сумата 50 000 EUR.

Помощта по тази схема за гаранции се отнася за вида гаранции и вида на съответните основни операции в рамките на прилагането на Регламент (ЕО) № 736/2008 на Съвета.

Еквивалентът на брутната безвъзмездна помощ, предоставена от OHFSS, се изчислява по методите, използвани в обявената в Обединеното кралство схема за помощи N 71/09 под формата на гаранции.

Крайни получатели на помощи по схемата трябва да бъдат малки или средни предприятия и да отговарят на условията на общата политика в областта на рибарството.

Дата на влизане в сила:

Срок на схемата или на предоставената индивидуална помощ: Помощ по схемата може да се предоставя до 31 декември 2013 година.

Цел на помощта: Схемата за подпомагане на рибарството OHFSS (Outer Hebrides Fisheries Support Scheme) е програма за партньорство между Comhairle nan Eilean Siar (Съветът на западните острови на Шотландия), Royal Bank of Scotland и Western Isles Fishermen’s Association (Асоциация на рибарите в западните острови).

Схемата има за цел да се създадат и запазят работни места в областта Outer Hebrides като се насърчава развитието на стопанската дейност в рибарския отрасъл.

Финансирането се предлага под формата на гаранции на заеми за рибари до 40-годишна възраст, които за първи път придобиват частична или пълна собственост върху използвани риболовни кораби.

Посочете кой от членове 8—24 се прилага: Член 10

Относно дейност: Чрез Royal Bank of Scotland се отпускат заеми за закупуване на риболовни кораби в размер до 40 % от стойността им при максимален размер на заема 100 000 GBP, платим за максимален период от 10 години. OHFSS ще обезпечи гаранция в размер до 50 % от заема, отпуснат от Royal Bank of Scotland.

Име и адрес на органа, предоставящ помощта:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Интернет адрес, където може да се намери пълният текст на схемата: http://www.cne-siar.gov.uk/eds/business/assistanceavailable/fls.asp

Обосновка: Въпреки че схемата „Outer Hebrides Fisheries Support Scheme“ би била съвместима с Европейския фонд за рибарство, конкурсният характер и времето за получаване на одобрение, ако схемата е успешна, както и изплащането със задна дата на отпуснатите помощи означава, че тази схема е по-подходяща да бъде приложена чрез специализирана схема за държавна помощ, отколкото чрез използване на ЕФР.

Western Isles Council (Съветът на западните острови) се ангажира да осигури тази помощ на риболовната промишленост и предпочита сигурното и незабавно изпълнение, позволено от регламента за освобождаване.